ddrg/super_eurlex huggingface dataset:
(4)

Unionen er engageret i nære forbindelser til støtte for et stærkt, uafhængigt og velstående Georgien baseret på associeringsaftalen mellem Den Europæiske Union og Det Europæiske Atomenergifællesskab og deres medlemsstater på den ene side og Georgien på den anden side (2) (»associeringsaftalen«), herunder et vidtgående og bredt frihandelsområde, og i at fremme politisk associering og økonomisk integration, samtidig med at den kraftigt støtter Georgiens territoriale integritet inden for dets internationalt anerkendte grænser. I henhold til associeringsaftalens artikel 5 skal Unionen og Georgien intensivere deres dialog og samarbejde og fremme gradvis konvergens inden for udenrigs- og sikkerhedspolitik, herunder den fælles sikkerheds- og forsvarspolitik (FSFP), og navnlig behandle spørgsmål som konfliktforebyggelse, fredelig konfliktløsning og krisestyring, regional stabilitet, nedrustning, ikkespredning, våbenkontrol og våbeneksportkontrol.
DEN UDENRIGS- OG SIKKERHEDSPOLITISKE KOMITÉS AFGØRELSE (FUSP) 2022/2351

af 29. november 2022

om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2022/657 (EUTM Mali/2/2022)

DEN UDENRIGS- OG SIKKERHEDSPOLITISKE KOMITÉ HAR —

under henvisning til traktaten om Den Europæiske Union, særlig artikel 38,

under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5, og

ud fra følgende betragtninger:

(1) I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) til at træffe afgørelser vedrørende den politiske kontrol med og den strategiske ledelse af EUTM Mali, herunder afgørelserne om udnævnelse af efterfølgende øverstbefalende for EU-missionsstyrken under EUTM Mali.

(2) Den 12. april 2022 vedtog PSC afgørelse (FUSP) 2022/657 (2) om udnævnelse af brigadegeneral Radek HASALA til øverstbefalende for EU-missionsstyrken under EUTM Mali.

(3) Den 17. oktober 2022 anbefalede den øverstbefalende for EU-missionen, at oberst Santiago FERNÁNDEZ ORTIZ-REPISO udnævnes til øverstbefalende for EU-missionsstyrken under EUTM Mali som efterfølger for brigadegeneral Radek HASALA. De spanske myndigheder oplyste, at oberst Santiago FERNÁNDEZ ORTIZ-REPISO ville blive forfremmet til brigadegeneral, inden han udnævnes til øverstbefalende for EU-missionsstyrken under EUTM Mali.

(4) Den 25. oktober 2022 besluttede EU's Militærkomité at henstille, at oberst Santiago FERNÁNDEZ ORTIZ-REPISO fra medio december 2022 udnævnes til efterfølger for brigadegeneral Radek HASALA.

(5) Der bør derfor træffes afgørelse om udnævnelse af brigadegeneral Santiago FERNÁNDEZ ORTIZ-REPISO til øverstbefalende for EU-missionsstyrken under EUTM Mali fra den 15. december 2022.

(6) Afgørelse (FUSP) 2022/657 bør ophæves —

VEDTAGET DENNE AFGØRELSE:

Artikel 1 Brigadegeneral Santiago FERNÁNDEZ ORTIZ-REPISO udnævnes herved til øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) fra den 15. december 2022.

Artikel 2 Afgørelse (FUSP) 2022/657 ophæves herved.

Artikel 3 Denne afgørelse træder i kraft den 15. december 2022.

Udfærdiget i Bruxelles, den 29. november 2022. På Den Udenrigs- og Sikkerhedspolitiske Komités vegne D. PRONK Formand

(1) EUT L 14 af 18.1.2013, s. 19.

(2) Den Udenrigs- og Sikkerhedspolitiske Komités afgørelse (FUSP) 2022/657 af 12. april 2022 om udnævnelse af den øverstbefalende for EU-missionsstyrken under Den Europæiske Unions militærmission for at bidrage til uddannelsen af Malis væbnede styrker (EUTM Mali) og om ophævelse af afgørelse (FUSP) 2021/2209 (EUTM Mali/1/2022) (EUT L 119 af 21.4.2022, s. 108).
(3)

Efterfølgende stillede formanden for CAI forslag om et første udkast til en europarådskonvention eller rammekonvention om kunstig intelligens, menneskerettigheder, demokrati og retsstatsprincippet (»konventionen«). Dette første udkast indeholder: bestemmelser om formål og genstand, anvendelsesområde, definitioner, grundlæggende principper, herunder retssikkerhedsgarantier og rettigheder gældende for alle AI-systemer uanset deres risikoniveau, yderligere foranstaltninger for AI-systemer i den offentlige sektor og for AI-systemer, som udgør »uacceptable« og »betydelige« risikoniveauer, en opfølgnings- og samarbejdsmekanisme, afsluttende bestemmelser, herunder en mulighed for at Unionen kan tiltræde en sådan konvention, og et tillæg, der er under udarbejdelse, om en metode til risiko- og konsekvensanalyse af AI-systemer.
(2)

Artikel 215 i traktaten om Den Europæiske Unions funktionsmåde (TEUF) giver Rådet mulighed for at vedtage restriktive foranstaltninger over for fysiske og juridiske personer, grupper eller ikkestatslige enheder eller vedtage foranstaltninger, der helt eller delvis afbryder eller indskrænker de økonomiske og finansielle forbindelser med et eller flere tredjelande, på grundlag af en afgørelse vedtaget i henhold til artikel 29 i TEU. Medlemsstaterne bør have indført sanktioner for overtrædelser af Rådets forordninger om Unionens restriktive foranstaltninger, der er effektive, står i et rimeligt forhold til overtrædelsen og har afskrækkende virkning.
(1)

Den 28. september 2022 vedtog Kommissionen på et plenarmøde efter høring af Den Fælles Afviklingsinstans (»Afviklingsinstansen«) de endelige lister med kandidater med henblik på udpegelse af formanden for og et fuldtidsmedlem af Afviklingsinstansen og fremsendte dem til Europa-Parlamentet.
(5)

En behandlet artikel, der er behandlet med eller tilsigtet er tilført et eller flere biocidholdige produkter, der kun indeholder aktivstoffer, der undersøges med hensyn til den relevante produkttype i arbejdsprogrammet omhandlet i artikel 89, stk. 1, i nævnte forordning pr. 1. september 2016, eller for hvilket, der er indgivet en ansøgning om godkendelse for den relevante produkttype inden nævnte dato eller indeholdende en kombination af de stoffer og aktivstoffer, der er opført på den liste, der er udarbejdet i overensstemmelse med artikel 9, stk. 2, i nævnte forordning for den relevante produkttype og anvendelse eller opført i bilag I kan bringes i omsætning, jf. overgangsbestemmelserne, der er fastsat i artikel 94, stk. 1, litra a), i forordning (EU) nr. 528/2012, indtil den dato, der ligger 180 dage efter afgørelse om ikke at godkende et af aktivstofferne til den relevante anvendelse, hvis sådan en afgørelse er vedtaget efter den 1. september 2016.
(6)

Der er intet biocidholdigt produkt at vurdere, da ansøgeren har trukket sin ansøgning om godkendelse af epsilon-metofluthrin til anvendelse i biocidholdige produkter for produkttype 19 tilbage. Det Europæiske Kemikalieagentur udarbejdede derfor ikke en udtalelse. Endelig, da der ikke er et biocidholdigt produkt af produkttype 19, der indeholder epsilon-metofluthrin, som kan forventes at opfylde kriterierne i artikel 19, stk. 1, litra b), i forordning (EU) nr. 528/2012, er betingelserne i artikel 4, stk. 1, i nævnte forordning ikke opfyldt. Eftersom der også er behov for at sikre, at de behandlede artikler, der er behandlet med eller tilsigtet er tilført epsilon-metofluthrin til produkttype 19, ikke længere bringes i omsætning på EU-markedet, bør epsilon-metofluthrin til anvendelse i biocidholdige produkter af produkttype 19 ikke godkendes.
(5)

Ruslands angrebskrig mod Ukraine har gjort det umuligt for mange ukrainske førere at følge de administrative procedurer for førerdokumenter såsom ansøgning om internationalt kørekort eller udstedelsen af nye førerdokumenter i tilfælde af, at de bliver stjålet eller mistes. Det er derfor vigtigt at imødegå disse ekstraordinære omstændigheder ved at fastsætte specifikke foranstaltninger, som undtager førere fra kravet om at fremvise et internationalt kørekort, som anerkender de afgørelser, som Ukraine har truffet om forlængelse af den administrative gyldighed af førerdokumenter, og som fremmer udvekslingen af oplysninger mellem aftaleparternes kompetente myndigheder med det formål at bekæmpe svig med og forfalskning af førerdokumenter.
(2)

Rådet har vedtaget forordning (EU) 2019/1111 (2) (»Bruxelles IIb-forordningen«), der har til formål at beskytte børn mod skadelige virkninger af ulovlig bortførelse eller tilbageholdelse og indføre procedurer, der skal sikre, at disse børn hurtigt vender tilbage til deres sædvanlige opholdssted, og at samværsretten og forældremyndigheden beskyttes.
(1)

I sine konklusioner af 16. april 2021 fastlagde Rådet Den Europæiske Unions integrerede strategi for Sahel. Rådet udtrykte navnlig bekymring over, at indvirkningen af den gradvist tiltagende usikkerhed, hvor civilbefolkningen er de første ofre, har forværret en situation med flere kriser og har hidtil usete humanitære konsekvenser i regionen, herunder et øget antal internt fordrevne og flygtninge, tvangsfordrivelser, krænkelser af menneskerettighederne, spændinger mellem og inden for lokalsamfund, hyppige fødevare- og ernæringskriser, øgede sundhedsbehov og vanskeligheder med at etablere statslige tjenester i konfliktområderne, og erkendte, at ustabiliteten også bidrager til irregulær migration. Rådet understregede også, at Unionen fortsat vil bidrage til kapacitetsopbygning på forsvars- og sikkerhedsområdet gennem mobilisering af missioner under den fælles sikkerheds- og forsvarspolitik (FSFP). Rådet understregede, at respekt for og fremme af menneskerettighederne, herunder ligestilling mellem kønnene og beskyttelse af den enkelte mod enhver krænkelse af vedkommendes integritet, fortsat vil stå i centrum for Unionens bestræbelser på alle indsatsområder i Sahel.
(4)

I betragtning af de ekstraordinære og unikke omstændigheder, der nødvendiggør undertegnelsen og den midlertidige anvendelse og indgåelse af aftalen, og i overensstemmelse med traktaterne bør Unionen midlertidigt udøve den relevante delte kompetence, som den er blevet tildelt ved traktaterne. Enhver indvirkning af denne afgørelse på kompetencefordelingen mellem Unionen og medlemsstaterne bør være strengt tidsbegrænset. Den kompetence, som Unionen udøver på grundlag af denne afgørelse og aftalen, bør derfor kun udøves i aftalens anvendelsesperiode. Den således udøvede delte kompetence vil følgelig ophøre med at blive udøvet af Unionen, så snart aftalen ophører med at finde anvendelse. Uden at det berører andre EU-foranstaltninger, og under forudsætning af at sådanne EU-foranstaltninger overholdes, vil denne kompetence i overensstemmelse med artikel 2, stk. 2, i traktaten om Den Europæiske Unions funktionsmåde (TEUF) derefter på ny blive udøvet af medlemsstaterne. Endvidere erindres der om, at udøvelsen af Unionens kompetence i denne afgørelse som fastsat i protokol nr. 25 om delt kompetence, der er knyttet som bilag til traktaten om Den Europæiske Union og til TEUF, kun omfatter de elementer, der indgår i denne afgørelse og aftalen, og ikke omfatter hele området. Udøvelsen af Unionens kompetence i medfør af denne afgørelse berører ikke Unionens og medlemsstaternes respektive kompetencer i forbindelse med eventuelle igangværende eller fremtidige forhandlinger om eller undertegnelse eller indgåelse af internationale aftaler med andre tredjelande på dette område.
(39)

Som anført i betragtning (36) fører Maltas reviderede omkostningseffektivitetsmål til en DUC-tendens, som i tredje referenceperiode overpræsterer væsentligt sammenholdt med den tilsvarende unionsdækkende tendens og viser en reduktion af DUC i referenceperioden. Med henvisning til betragtning (38) viser Malta endvidere gode præstationer, hvad angår omkostningseffektivitet i forhold til landets referenceværdi for 2019, som er betydeligt lavere end gennemsnittet for den tilsvarende sammenligningsgruppe. Endelig bemærker Kommissionen, at Malta har nedjusteret de fastlagte omkostninger for tredje referenceperiode både i reale og nominelle tal, samtidig med at landet planlægger at betjene yderligere trafik på grundlag af den ajourførte trafikprognose for tredje referenceperiode. Kommissionen finder derfor, at afvigelsen fra den langsigtede unionsdækkende DUC-tendens, der er konstateret i betragtning (37), ikke er til hinder for, at der kan fastslås overensstemmelse med de unionsdækkende præstationsmål for omkostningseffektivitet for så vidt angår Malta.
(3)

I denne ekspertgruppe har Kommissionen arbejdet tæt sammen med medlemsstaterne om at udvikle tiltag og politikker, der kan støtte dem i at nå målene for bæredygtig udvikling, og navnlig mål 3 for bæredygtig udvikling »Sikre et sundt liv for alle og fremme trivsel for alle aldersgrupper«. Dette arbejde er i overensstemmelse med Kommissionens meddelelse om de næste skridt hen imod en bæredygtig europæisk fremtid — En europæisk indsats for bæredygtighed (1). Målene for bæredygtig udvikling vil fortsat være retningsgivende for tiltag på folkesundhedsområdet.
(11)

Sverige har for den vigtigste luftfartstjenesteudøvers (LFV's) vedkommende foreslået følgende lokale præstationsmål for flyvesikkerhed vedrørende effektiviteten af forvaltningen af flyvesikkerheden fordelt på forvaltningsmål og udtrykt som et gennemførelsesniveau: Sverige Mål for effektiviteten af forvaltningen af flyvesikkerheden udtrykt som et gennemførelsesniveau, der spænder fra Den Europæiske Unions Luftfartssikkerhedsagenturs niveau A til D Berørt luftfarts-tjenesteudøver Flyvesikkerhedsforvaltningsmål 2022 2023 2024 Unionsdækkende mål (2024) LFV Flyvesikkerhedspolitik og -mål C C C C Styring af flyvesikkerhedsrisici D D D D Sikring af flyvesikkerheden C C C C Flyvesikkerhedsfremmende foranstaltninger C C C C Flyvesikkerhedskultur C C C C
(40)

Rumæniens reviderede mål for omkostningseffektivitet fører tydeligvis til en DUC-tendens, som i tredje referenceperiode overpræsterer sammenholdt med den tilsvarende unionsdækkende tendens. Desuden er Rumæniens reviderede DUC for 2024 lavere end referenceværdien for 2014, hvilket er udtryk for en faldende DUC i løbet af anden og tredje referenceperiode, også selv om den ikke følger den langsigtede unionsdækkende tendens. Endelig viser Rumænien gode præstationer, hvad angår omkostningseffektivitet i forhold til referenceværdien for 2019, som er betydeligt lavere end gennemsnittet for den tilsvarende sammenligningsgruppe. Kommissionen finder derfor for Rumæniens vedkommende, at afvigelsen fra den langsigtede unionsdækkende DUC-tendens, der er nævnt i betragtning 38, ikke er til hinder for, at målene for omkostningseffektivitet kan være i overensstemmelse med de unionsdækkende præstationsmål for omkostningseffektivitet.
(44)

Kommissionen anerkender, at de reviderede mål for omkostningseffektivitet for Letlands afgiftszone er højere end de oprindelige mål i det udkast til præstationsplan, der blev forelagt i 2021. Denne forværring skyldes imidlertid udelukkende de betydeligt lavere trafikantagelser. Når der ses bort fra de negative virkninger af trafikændringerne som følge af Ruslands angrebskrig mod Ukraine, står det klart, at Letland både lever op til den unionsdækkende DUC-tendens og den langsigtede unionsdækkende DUC-tendens. Desuden er Letlands referenceværdi for 2019 betydeligt lavere end det tilsvarende gennemsnit for den gruppe, landet sammenlignes med, hvilket tyder på, at landet relativt set har opretholdt et historisk godt omkostningseffektivitetsniveau.
(42)

Som anført i betragtning 40 står det klart, at Grækenlands reviderede mål for omkostningseffektivitet fører til en langsigtet DUC-tendens i anden og tredje referenceperiode, som flugter med den tilsvarende unionsdækkende tendens. Desuden er Grækenlands referenceværdi for 2019 betydeligt lavere end gennemsnittet for den tilsvarende sammenligningsgruppe. Endelig bemærker Kommissionen, at Grækenland har nedjusteret de fastlagte omkostninger for tredje referenceperiode både i reale og nominelle tal, samtidig med at landet planlægger at betjene yderligere trafik på grundlag af den ajourførte trafikprognose for tredje referenceperiode. Kommissionen finder derfor for Grækenlands vedkommende, at afvigelsen fra den unionsdækkende DUC-tendens for tredje referenceperiode ikke er til hinder for, at målene for omkostningseffektivitet kan være i overensstemmelse med de unionsdækkende præstationsmål for omkostningseffektivitet.
(41)

Som anført i betragtning 39 fører Cyperns reviderede mål for omkostningseffektivitet til en langsigtet DUC-tendens, som overpræsterer sammenholdt med den tilsvarende unionsdækkende tendens. Desuden er Cyperns reviderede DUC for 2024 lavere end referenceværdien for 2014, hvilket er udtryk for en faldende DUC i løbet af anden og tredje referenceperiode. Med henvisning til betragtning 40 viser Cypern gode præstationer, hvad angår omkostningseffektivitet i forhold til referenceværdien for 2019, som er lavere end gennemsnittet for den tilsvarende sammenligningsgruppe. Endelig bemærker Kommissionen, at Cypern i sit reviderede udkast til præstationsplan har reduceret de fastlagte omkostninger for tredje referenceperiode både i reale og nominelle tal, samtidig med at landet planlægger at betjene yderligere trafik på grundlag af den ajourførte trafikprognose for tredje referenceperiode. Kommissionen finder derfor, at afvigelsen fra den unionsdækkende DUC-tendens for tredje referenceperiode, der er omhandlet i betragtning 38, ikke er til hinder for, at der kan fastslås overensstemmelse med de unionsdækkende præstationsmål for omkostningseffektivitet for så vidt angår Cypern.
7.

Voldgiftsmanden har kompetence til på et hvilket som helst tidspunkt under sagens behandling at anordne en foreløbig forholdsregel, som ikke kan appelleres, til at træffe foreløbige forholdsregler over for en af parterne, når den anfægtede afgørelse umiddelbart forekommer ulovlig, i særligt hastende tilfælde, og hvis gennemførelsen af afgørelsen ville forvolde uoprettelig skade. Sådanne midlertidige lempelser kan omfatte udsættelse af gennemførelsen af den anfægtede administrative afgørelse, undtagen i tilfælde af udnævnelse eller opsigelse.
6.1

Under udstationeringen: Den udstationerede udfører udelukkende sine opgaver og handler udelukkende med det permanente sekretariat for transportfællesskabets interesser for øje i overensstemmelse med transportfællesskabstraktatens mål. Den udstationerede må hverken søge eller modtage instrukser fra nogen regering, myndighed, organisation eller person uden for det permanente sekretariat for transportfællesskabet. Den udstationerede udfører de tildelte opgaver på objektiv og upartisk vis, og sikrer loyalitet over for det permanente sekretariat for transportfællesskabet. Den udstationerede skal afholde sig fra enhver uberettiget afsløring af oplysninger, som han har fået kendskab til i forbindelse med udøvelsen af sit arbejde, medmindre disse oplysninger allerede er offentliggjort, eller offentligheden har fået adgang hertil. Den udstationerede har ret til frit at ytre sig, dog under behørig overholdelse af principperne om loyalitet og upartiskhed. Den udstationerede må ikke foretage nogen offentliggørelse eller offentlig fremførelse uden forudgående godkendelse fra direktøren for det permanente sekretariat for transportfællesskabet. Alle rettigheder til alt arbejde, som den udstationerede udfører under udstationeringen, tilhører det permanente sekretariat for transportfællesskabet. Hvis bestemmelserne i disse regler for udstationering ikke overholdes, har direktøren for det permanente sekretariat for transportfællesskabet ret til at bringe den udstationeredes udstationering til ophør.
(2)

Den Europæiske Unions Agentur for den Operationelle Forvaltning af Store IT-Systemer inden for Området med Frihed, Sikkerhed og Retfærdighed (»eu-LISA«) bør udvikle og vedligeholde en automatisk mekanisme og procedurer til sikring af kvaliteten af de oplysninger, der lagres i det centrale VIS-system. Den løsning, som eu-LISA gennemfører, bør indeholde regler, der forhindrer brugerne af systemet i at indlæse data af lav kvalitet. For yderligere at forbedre kvaliteten af de oplysninger, der indlæses i VIS, bør brugerne af systemet bistås ved hjælp af vejledning internt i systemet.
(3)

Ifølge oplysningerne fra disse kompetente myndigheder var foranstaltningerne nødvendige for at beskytte folkesundheden. Mikrobiologisk vækst kan udvikle sig i brændstoftanke i luftfartøjer, navnlig ved grænsefladen mellem vand og brændstof, hvor mikrobiologiske organismer kan bruge vand til at få ilt og brændstof til at få næring. Mikrobiologisk kontaminering af brændstoftanke og brændstofsystemer i luftfartøjer kan føre til funktionsfejl i flymotoren og bringe luftfartøjets luftdygtighed i fare og dermed bringe passagerernes og besætningens sikkerhed i fare. Det er derfor af afgørende betydning at forebygge og behandle mikrobiologisk kontaminering, når den opdages, for at undgå driftsproblemer med luftfartøjer.
(1)

Den 28. april 2022 vedtog Health and Safety Executive of the United Kingdom, der handler på vegne af Health and Safety Executive for Northern Ireland, (»den britiske kompetente myndighed«) i overensstemmelse med artikel 55, stk. 1, første afsnit, i forordning (EU) nr. 528/2012 en beslutning med henblik på tilladelse indtil den 29. oktober 2022 til tilgængeliggørelse på markedet og anvendelse i Nordirland af det biocidholdige produkt Biobor JF til antimikrobiel behandling af brændstoftanke og brændstofsystemer i luftfartøjer i Det Forenede Kongerige for så vidt angår Nordirland (»foranstaltningen«). Den kompetente myndighed gav Kommissionen og de øvrige medlemsstaters kompetente myndigheder meddelelse om foranstaltningen og begrundelsen herfor, jf. artikel 55, stk. 1, andet afsnit, i nævnte forordning.
I artikel 22, stk. 1, i Europa-Parlamentets og Rådets forordning (EU) 2021/241 (3) fastsættes det, at medlemsstaterne skal træffe alle passende foranstaltninger for at beskytte Unionens finansielle interesser, når de gennemfører foranstaltninger inden for rammerne af genopretnings- og resiliensfaciliteten. For at sikre overholdelse af nævnte forordnings artikel 22 forelagde Kommissionen den 30. november 2022 et forslag til Rådets gennemførelsesafgørelse om godkendelse af vurderingen af Ungarns genopretnings- og resiliensplan, som indeholder milepæle, der omfatter de forpligtelser, som Ungarn har indgået i henhold til de afhjælpende foranstaltninger, der er aftalt med Kommissionen inden for rammerne af denne procedure.

Det primære ansvar for at overholde EU-retten og national ret i forbindelse med gennemførelsen af foranstaltninger i henhold til genopretnings- og resiliensfaciliteten ligger fortsat hos medlemsstaterne, jf. artikel 22, stk. 1, i forordning (EU) 2021/241, men Kommissionen kan i overensstemmelse med nævnte forordnings artikel 22, stk. 5, træffe korrigerende foranstaltninger i tilfælde af svig, korruption og interessekonflikter, som skader Unionens finansielle interesser, og som medlemsstaten ikke har korrigeret, eller i tilfælde af en alvorlig misligholdelse af en forpligtelse, der følger af låneaftalen eller finansieringsaftalen. Milepælene er desuden betingelser, der skal være opfyldt, for at Ungarn kan indgive anmodninger om fremtidige betalinger i henhold til genopretnings- og resiliensplanen. De er som sådan ikke i stand til at beskytte Unionens finansielle interesser i forbindelse med tilsidesættelser af retsstatsprincippet, der allerede påvirker eller risikerer at påvirke gennemførelsen i Ungarn af andre udgiftsprogrammer, der finansieres over Unionens budget, på en tilstrækkelig, direkte måde. Anvendelsen af bestemmelserne i forordning (EU) 2021/241 vil derfor i dette tilfælde ikke gøre det muligt for Kommissionen at beskytte Unionens budget mere effektivt.